AFP utbetales som et livsvarig påslag til alderspensjonen fra folketrygden til alle som oppfyller vilkårene for rett til AFP. Uttak kan skje fra fylte 62 år, men må tas ut sammen med alderspensjon fra folketrygden ved uttak før fylte 70 år. AFP kan kombineres med arbeidsinntekt uten at det blir avkortning i pensjonen. Det er ikke mulig å ta ut delvis AFP, men man kan ta ut delvis alderspensjon fra folketrygden. AFP blir høyere jo lenger man venter med å ta ut pensjonen. Dette gjelder frem til fylte 70 år. På www.nav.no finnes ytterligere informasjon, hvor nettjenesten ”Din pensjon” viser din opptjening i folketrygden og AFP. Informasjon finnes også på www.afp.no og www.norskpensjon.no.